Հիմա ես մի ֆիլմի սցենար եմ գրում, որի գործողությունները կատարվում են Հայաստանում: Գաղափարի մասին չեմ խոսելու, դեռ վաղ է: Հեղինակային ռոուդ-մուվի ժանրի է, դա այն է, երբ հերոսը ճամփա է դուրս գալիս, ճանապարհորդում է: Իհարկե կարևոր հարց է մնում ֆինանսավորում գտնելը: Մշակույթի նախարարը (Արմեն Ամիրյանը- խմբ.) հարցազրույցներից մեկի ժամանակ վերջերս ասաց, որ շուտով ծրագրերի ֆինանսավորման ինչ-որ նոր համակարգ է լինելու: Կլինեն մրցույթներ, նոր ծրագրեր՝ կինոմատենագիրների համար: Անհամբերությամբ սպասում եմ ու անպայման մասնակցելու եմ: